google/wiki40b huggingface dataset:
רחוב ריבולי

רחוב ריבולי (בצרפתית: Rue de Rivoli) הוא אחד הרחובות הראשיים של העיר פריז שבצרפת. רחוב זה ידוע בחנויותיו האופנתיות והיקרות.
הרחוב קרוי על שם הניצחון של נפוליאון על הצבא האוסטרי בקרב ריבולי שנערך בין ה-14 בינואר ל-15 בינואר 1797. קודם לכן נקרא הרחוב "רחוב לואי ה-15" (Place Louis XV).

הקמת הרחוב

הרחוב הנוכחי תוכנן על ידי נפוליאון, לאורך צדו הצפוני של הלובר (חלק זה של הארמון הורחב על ידי נפוליאון) ולאורך גני טווילרי ומגיע עד לכיכר הקונקורד. הבתים ברחוב שפנו אל הלובר, נבנו בסגנון אחיד בין השנים 1757–1758 על פי צו מלכותי. נפוליאון, בבואו להרחיב את הרחוב, הורה על סגנון אחיד, ומסיבה זו לכל הבניינים ברחוב חזיתות עם ארקדות.
המלך שארל העשירי בן שושלת בורבון, ששב לשלוט במדינה לאחר נפילת נפוליאון, הורה על הרחבת הרחוב מזרחה. גם המלך לואי פיליפ הורה על המשכת הרחוב אל תוך רובע המארה לאורך הגדה הימנית של הסן. באותה עת נבנו תחת הרחוב מערכות הביוב של פריז.
בשנת 1852 הרחיב בארון אוסמן את הרחוב ויצר אל מול הלובר כיכר הפונה אל הפאלה רויאל ה"פלאס דו פאלה רויאל" (Place du Palais-Royal).
במזרח רחוב ריבולי נמצאת כיכר הפירמידות ובה פסלה המוזהב של ז'אן דארק העומד במקום בו היא נפצעה בשער סנט הונרה של העיר פריז, ב-8 בספטמבר 1429 (באותה עת שלטה אנגליה בעיר פריז).
מקג'ורג' באנדי

ביוגרפיה

באנדי נולד בשנת 1919 וגדל בבוסטון, מסצ'וסטס. בונדי היה הבן השלישי מתוך חמישה במשפחה אמידה ומעורבת בפוליטיקה של המפלגה הרפובליקנית. אביו היה עורך דין בולט בעיר אשר מונה בשנת 1931 לעוזרו של מזכיר המדינה הנרי סטימסון. בהתבגרותו, למד באנדי באוניברסיטת ייל מתמטיקה, שם סיים את לימודיו בשנת 1940.
במלחמת העולם השנייה כיהן בונדי כקצין מודיעין. הוא התעקש להתגייס, למרות ראייתו הלקויה. ב-1946 הוא שוחרר בדרגת סרן וחזר ללימודיו לתואר שני באוניברסיטת הרווארד. בתקופה סייע להנרי סטימסון (אשר זה עתה סיים את כהונתו כמזכיר המלחמה) לכתוב את האוטוביוגרפיה שלו. בשנת 1948 עבד עבור המועמד הרפובליקני לנשיאות ארצות הברית תומאס דיואי. בשנת 1949 באנדי היה חלק מצוות אשר חקר את יישומה של תוכנית מרשל. הוא התמנה לפרופסור לממשל בהרווארד. שם, באנדי הרצה על ההיסטוריה של מדיניות החוץ של ארצות הברית והיה פופולרי בקרב התלמידים. בשנת 1953,כאשר היה בן 34, הפך באנדי לדיקן הצעיר ביותר בפקולטה לאמנויות ומדעים. כשנה לאחר מכן, בשנת 1954, הוא נבחר להיות עמית באקדמיה האמריקאית לאמנויות ולמדעים.
באנדי נכנס לחיים הציבוריים בשנת 1961, כאשר מונה על ידי ג'ון קנדי לשמש כיועץ לביטחון לאומי. באנדי שימש כעמוד תווך מרכזי בקביעת מדיניות החוץ והביטחון של ממשל קנדי. הוא היה מעורב לעומק במשבר הטילים בקובה, הפלישה למפרץ החזירים ובתחילת מלחמת וייטנאם, אשר בה הוא תמך נחרצות. בשנת 1966 עזב את הממשל על מנת לשמש כנשיא קרן פורד. לאחר סיום כהונתו כנשיא הקרן בשנת 1979, חזר באנדי לאקדמיה כפרופסור להיסטוריה באוניברסיטת ניו יורק.
בשנת 1950 התחתן עם מרי בוקמינסטר לות'רופ, שהגיעה ממשפחה בוסטונית בולטת ועשירה. במהלך השנים נולדו להם ארבעה בנים. הוא נפטר בגיל 77 בשנת 1996 מהתקף לב.
טקס פרסי האקדמיה הבריטית לקולנוע ה-44

הסרט הקצר הטוב ביותר

Say Good-bye

סרט האנימציה הטוב ביותר

Toxic

הסרט הטוב ביותר שאינו בשפה האנגלית

סינמה פרדיסו (Palace Video)
מלאניה טראמפ

ביוגרפיה

נולדה בשם מלאניה קנאוּס (בסלובנית: Melanija Knavs) בנובו מסטו שבסלובניה (אז חלק מיוגוסלביה) לאב, שהיה סוכן מכירות רכב, ואם מעצבת אופנה. היא החלה בקריירת דוגמנות בגיל 16, ושנתיים לאחר מכן חתמה על חוזה עם סוכנות דוגמנות במילאנו שבאיטליה. היא דוברת אנגלית, צרפתית, גרמנית, סרבית וסלובנית.
למדה עיצוב וחקלאות באוניברסיטת ליובליאנה שבסלובניה, אך לא סיימה את התואר. לאחר מכן עבדה עבור חברות דוגמנות במילאנו ובפריז, עד שעברה לניו יורק ב-1996. בעת עבודתה בסלובניה זכתה ב-1992 במקום השני בתחרות יופי ארצית.
לאחר מעברה לניו יורק פגשה את דונלד טראמפ באירוע אופנה בספטמבר 1998, והתחתנה איתו בינואר 2005. לזוג נולד ילד אחד, בארון. בשנת 2006 קיבלה אזרחות אמריקאית. טראמפ פעילה בארגוני צדקה וזכתה בפרסים ובאותות הוקרה בגין פעילותה.
כבר בתחילת המירוץ לנשיאות 2016 הודיעה כי היא אינה מתכננת להיות מעורבת תדיר בקמפיין והיא תתרכז בגידול בנם, שהיה אז בן עשר. ב-18 ביולי 2016 נאמה ביום הראשון של הכנס הרפובליקני הלאומי, נאום שהתגלה כי הועתק בחלקו מנאומה של מישל אובמה בכנס הדמוקרטי הלאומי ב-2008. יומיים לאחר מכן הודתה כותבת נאומים למשפחת טראמפ באחריותה למקרה. לאחר מקרה זה מיעטה עוד יותר להופיע בעצרות בחירות ורק לקראת סיומו הופיעה בעצרת בחירות בפנסילבניה. היא אמרה שתייחד בתפקידה כגברת הראשונה של ארצות הברית, מאבק בבריונות נגד ילדים וחסרי ישע ובעיקר בבריונות רשת. לאחר השבעתו של בעלה הוסיפה טראמפ להתגורר במגדל טראמפ שבניו יורק עד לסיום שנת הלימודים של בנה בארון בקיץ 2017. ב-11 ביוני 2017 עברה טראמפ יחד עם בנה להתגורר בבית הלבן.
היא הגברת הראשונה של ארצות הברית השנייה בהיסטוריה שלא נולדה בארצות הברית והראשונה מבין הגברות הראשונות שלא נולדה כאזרחית ארצות הברית והתאזרחה. כמו כן, היא הגברת הראשונה של ארצות הברית השנייה במספר שהיא קתולית (אחרי ג'קי קנדי).
ב-2018 התגלה באחת מכליותיה גידול שפיר, ובמאי 2018 נותחה ואושפזה. 
בחירותיה האופנתיות מייצרות עניין רב ברחבי העולם ועיתונאים אף מייחסים לבחירותיה משמעויות פוליטיות.
קרוב אליך

קרוב אליך הוא עלון שבת היוצא מדי שבוע ועוסק בעבודת ה' ברוח חסידית, שמופץ בעשרות אלפי עותקים. העלון הראשון יצא לאור בחשוון ה'תשע"ד (2013).
העלון מתייחד בכך שמופיעים בו דבריהם של רבנים ואישים המשתייכים לזרמים שונים ביהדות הדתית: מהציונות הדתית, חסידות חב"ד, חסידות ברסלב, חוזרים בתשובה, וחסידויות אחרות. עורך העלון הוא הרב אהרוני ברנשטיין. העלון נוסד ומנוהל בידי הרב משה שילת וחסידי חב"ד נוספים.
בוב ריצ'רדס

ביוגרפיה

ריצ'רדס נולד בשמפיין, אילינוי. הוא למד באוניברסיטת אילינוי. 
באולימפיאדת לונדון (1948) זכה ריצ'רדס במדליית ארד בקפיצה במוט בתוצאה של 4.20 מטר, אחרי בן ארצו גן סמית' (4.30 מטר) וארקי קטיה מפינלנד (4.20 מטר).
במשחקים הפאן אמריקאיים הראשונים, שנערכו בבואנוס איירס, ארגנטינה בשנת 1951 זכה ריצ'רדס במדליית זהב בקפיצה במוט בתוצאה של 4.50 מטר.

אלוף אולימפי

באולימפיאדת הלסינקי (1952) זכה ריצ'רדס במדליית זהב בקפיצה במוט בשיא אולימפי חדש של 4.55 מטר, לפני בן ארצו דון לאז (4.50 מטר) ורגנר לונדברג משוודיה (4.40 מטר). 
במשחקים הפאן אמריקאיים שנערכו במקסיקו סיטי, מקסיקו בשנת 1955 זכה ריצ'רדס במדליית זהב בקפיצה במוט בתוצאה של 4.50 מטר ובמדליית כסף בקרב עשר בתוצאה של 6886 נק' 
באולימפיאדת מלבורן (1956) זכה ריצ'רדס במדליית זהב בקפיצה במוט בשיא אולימפי חדש של 4.56 מטר, לפני בן ארצו בוב גוטובסקי (4.53 מטר) ויוריוס רובניס מיוון (4.50 מטר). נוסף לכך, הוא השתתף בתחרות קרב עשר אך לאחר 9 מקצועות נאלץ לפרוש מהתחרות בשל פציעה.
אקסל בולטהאופסט

ביוגרפיה

בולטהאופסט נולד בסקסוניה התחתונה, הוא למד היסטוריה וספרות באוסנבריק ובהמבורג, במהלך לימודיו באוניברסיטה החל לעבוד במערכת של עיתון ולאחר סיומם החל לעבוד בתחנת הטלוויזיה הציבורית "Norddeutscher Rundfunk", שם הגיש בין היתר את המגזין הטלוויזיוני "Jetzt kommt's" ואת התוכנית "LebensArt".
בשנת 1994 עבר לעבוד ברשת הטלוויזיה "MDR" וב-2000 היה בין הזוכים בפרס במבי (Bambi Award), פרס טלוויזיה גרמני.
בשנים 1997 ו-1998 הנחה את טקס פרסי המוזיקה "Echo Music Prize".
מ-1998 ועד 2003 הנחה את  "Grand Prix Eurovision de la Chanson", קדם האירוויזיון הגרמני.
מ-2000 ועד 2003 היה הדובר של הניקוד הגרמני בתחרות.
ב-2006 לקח חלק בעונה הראשונה של רוקדים עם כוכבים של גרמניה אך הודח בשלב הראשון.
בולטהאופסט גם הבן-זוג שלו בלייפציג.
ותמ"ל

הוועדה הארצית לתכנון ולבנייה של מתחמים מועדפים לדיור (ותמ"ל) היא תוכנית ממשלתית להאצת היצע הדירות בישראל.

רקע

כחלק מהמאמצים להתמודד עם משבר הדיור בישראל שתוצאותיו הן עליית מחירים ניכרת, גיבש קבינט הדיור תוכנית להגביר את היצע יחידות הדיור בישראל. ב-2011 עבר בכנסת חוק הוד"ל (ועדות דיור לאומיות), במסגרתו הוקמו ועדות מחוזיות שביכולתן לאשר תוכניות בנייה באופן מהיר. כתחליף לחוק הוד"ל הועבר ביולי 2014 חוק הותמ"ל שנחקק בכנסת כהוראת שעה לארבע שנים. מטרתו לאשר תוכניות בנייה גדולות ברמה ארצית באופן מהיר ומתגבר על כל תוכניות אחרות, למעט תמ"א 35.
התוכניות שנידונות בוועדה הן תוכניות בנייה גדולות על קרקעות מדינה (750 יחידות דיור, וביישובי המיעוטים 500 יחידות דיור) שהוכרזו כמתחמים מועדפים לדיור.
הרכב הוועדה מונה 18 חברים בהם 10 נציגי משרדי ממשלה, 4 מהשלטון המקומי, איש מקצוע בתחום התכנון, נציג רשות מקרקעי ישראל ונציג גוף העוסק בשמירה על איכות הסביבה. כמו כן קיימת ועדת משנה להתנגדויות.
הגורמים שמוסמכים להגיש תוכנית לבניית במסגרת הוותמ"ל הם רשות מקרקעי ישראל, משרד השיכון והבינוי, או החברה הממשלתית לדיור והשכרה "דירה להשכיר".
ביולי 2017 הכנסת אישרה את הרחבת סמכויות הוועדה לתכנן גם קרקעות פרטיות מרובות בעלים ומתחמים המיועדים לפינוי-בינוי.
בין התוכניות שאושרו 3750 יחידות דיור בשטח המחנה הצבאי תל השומר, 8500 באשקלון, ו-9350 יחידות דיור בקריית גת. בשנת 2015 אושרה בותמ"ל בנייתן של 25,000 יחידת דיור, ובשנת 2016 אושרו 38,800 יחידות דיור. על אף התוכניות הרבות שקודמו, על פי נתונים שהוצגו על ידי החברה להגנת הטבע, נכון לדצמבר 2017 לא יצא ולו היתר בנייה אחד לדירות שעתידות היו להיבנות במסגרת אישור בותמ"ל. ב-31 בינואר 2018 ניתן היתר הבנייה הראשון במסגרת אישור ותמ"ל: המדובר באישור בניית 9,500 יחידות דיור בשכונת קריית משה שברחובות.
בחודש אוקטובר 2017 ביטל בית המשפט המחוזי בתל אביב תוכנית שאושרה לבניית 2700 יחידות דיור במתחם אפולוניה בהרצליה, וקיבל את ההתנגדויות לאישור התוכנית בשל זיהום הקרקע במקום ואי התייחסות לבעיות תחבורה שיווצרו.

ביקורת על התוכנית

התוכנית ספגה ביקורת מארגוני איכות הסביבה, ומצד נציגי המועצות האזוריות ונציגי ההתיישבות הכפרית. על פי ארגוני ההגנה על הסביבה תוכנית הותמ"ל מעודדת בנייה פרברית על שטחים פתוחים. לטענת נציגי ארגוני ההתיישבות הכפרית במדינת ישראל בסמכות הותמ"ל להעביר שטחים מיישובים חקלאיים לערים הסמוכות להם לצורך בינוי, בהליך קצר ומהיר מאוד, ולהרס החקלאות. לטענת מרכז המועצות האזוריות המשך קידום תוכניות בותמ"ל יביאו לחיסול המרחב הכפרי, חיסולם של שטחים פתוחים בהיקף רב ומחיקת יישובים כפריים במרכז הארץ
יהושע צוקרמן

ביוגרפיה

נולד וגדל בבלגיה ובנערותו היה פעיל בבני עקיבא. בשנות ה-60 עלה לישראל ולמד בישיבת מרכז הרב. שם למד אצל הרב צבי יהודה הכהן קוק, ומונה על ידו לר"מ לבוגרי צבא בישיבת מרכז הרב.
בשנת 1968 נסע לצרפת והעביר בפריז סמינר ציוני-דתי בניהולו של הרב יהודה ליאון אשכנזי. בשנות ה-80 נהג עם תלמידיו ובני משפחתו לערוך את יום הכיפורים בקיבוץ גונן ולקיים את התפילות עם חברי הקיבוץ.
הקים את תנועת אל עמי ועמד בראשה. יזם הקמת כולל אברכים ומדרשה ללימודי יהדות באילת, מהם התפתחה ישיבת איילת השחר. יזם את הקמת מדרשת הרובע לבנות. שימש כר"מ לתלמוד ואמונה בישיבת מרכז הרב. בשנת 1997 היה בין הרבנים שפרשו מישיבת מרכז הרב והקימו את ישיבת הר המור. בשנים האחרונות מלמד הרב צוקרמן שיעורי אמונה, בעיקר לתלמידים בוגרי צבא בישיבת הר המור, בישיבת עטרת כהנים ובמכון מאיר.

משפחתו

נשוי למלכה, ילידת בלגיה, ולהם 12 ילדים. בתו הבכורה תמר הייתה נשואה לרב אהוד ברזילי, ר"מ בישיבת מדברה כעדן שבמצפה רמון (נפטר תשע"ב). בנו יאיר הוא מפקד בא"ח הנח"ל. בתו בת שבע נשואה לסא"ל במילואים שלום אייזנר, לשעבר סמח"ט הבקעה (בנו של הרב בנימין אייזנר). בתו מוריה נשואה לרב אלישב אביחיל, בנם שגב פניאל אביחיל נרצח בפיגוע בישיבת מרכז הרב במרץ 2008. חתנים נוספים הם הרב שלמה דרייפוס, ר"מ בישיבות הר המור ושבי חברון, והרב שמעון אור. כלתו היא הרבנית אהובה צוקרמן, המלמדת במדרשת הרובע.
לקו (נפה)

גאוגרפיה

הנפה גובלת בנפות קומו, סונדריו, ברגמו ומונצה-בריאנצה. הנהרות העיקריים שזורמים בה הם אדה (Adda), למברו (Lambro), פיוברנה (Pioverna), בוורה (Bevera), וארונה (Varrone) וריו טורטו (Rio Torto).
האגם העיקרי שמשתרע בשטחה וגובל בה ממערב הוא אגם קומו המשתרע על פני שטח של 146 קילומטרים רבועים, וזרועו המזרחית ידועה בשם "אגם לקו".
אסלאם קרימוב

ביוגרפיה

קרימוב נולד ב-30 בינואר 1938, בן לאם טג'יקית ולאב אוזבקי.
הוא למד הנדסה במכון הפוליטכני של טשקנט ולאחר שעבד כמהנדס עבר לתפקידי ניהול בממסד המפלגתי. בשנת 1989 התמנה למזכיר הראשון של המפלגה הקומוניסטית האוזבקית והיה בתפקיד זה עד להתפרקות ברית המועצות.
קרימוב החל לשלוט באוזבקיסטן הסובייטית בשנת 1990, ובדצמבר 1991 היה לנשיאה הראשון של אוזבקיסטן העצמאית, בעקבות ניצחונו בבחירות הראשונות לנשיאות, שבהן זכה ברוב מוחץ של 86%. בינואר 2000 נערכו שוב בחירות לתפקיד, וקרימוב זכה ברוב של 91.9%. בדצמבר 2007 התמודד לקראת קדנציה שלישית רצופה, וזכה שוב, ברוב של 90.77%. באפריל 2015 התמודד לקדנציה רביעית וזכה ברוב של 94%. כל מערכות הבחירות נחשבות על ידי משקיפים מערביים כבלתי הוגנות.
שגריר בריטניה בשנים 2002-2004 דיווח על הפרה שיטתית של זכויות אדם, הכוללת עינויים, חטיפות, רציחות, מעשי אונס ורדיפה על רקע דתי. חופש העיתונות במהלך תקופת שלטונו הוגבל מאוד, וכמעט כל אמצעי התקשורת שויכו למדינה. קרימוב זכה לכינוי "המרתיח" לאחר שב-2002 אנשיו הוציאו להורג שני מתנגדים, באמצעות הרתחה. קרימוב הואשם באחריות לטבח שהתרחש בשנת 2005 בעיר אנדיז'ן; כוחות הביטחון רצחו באותו יום מאות ואולי אלפי מפגינים.
נטען כי קרימוב הקפיד לרדוף כל מי שהוא אסלאמי מדי או חילוני מדי. הוא השתלט על העיתונות, הוציא אל מחוץ לחוק כל אופוזיציה, והגביל תנועה אסלאמית לא-רשמית. גורמי המודיעין הפנימיים של אוזבקיסטן, שצמחו ממשרדי הק.ג.ב. לשעבר, תועדו על ידי תנועות בינלאומיות לזכויות אדם כמדכאות כל מי שנחשב כאופוזיציה שלטונית, ובמיוחד אסלאמיסטית פונדמנטליסטית. הדבר התבטא בהגליה, עינוי, וכליאה לא רק של אותם גורמים אלא גם של משפחותיהם. אחרי 1998 השלטונות האוזבקיים הקלו מעט את ההגבלות באשר לחופש הדת, אך עדיין היה פיקוח הדוק על מסגדים והתארגנויות דתיות וכתיבה דתית מבחוץ. כמו כן נאסר לבוש דתי מחוץ לבית. דוקטרינות דומות אומצו גם במדינות השכנות ובעיקר בטורקמניסטן, שהשליטה דוקטרינה כמעט זהה לזו של אוזבקיסטן.
מתנגדיו בעיקר מהתנועות האסלאמיות, ובראשן מפלגת השחרור האסלאמית, כינו אותו "רודן יהודי", עקב קשריו עם ישראל.
באוגוסט 2016 לקה קרימוב בשבץ, וב-2 בספטמבר הוא מת, בגיל 78. הוא נקבר בבית העלמין ההיסטורי שאחי-זנדה בסמרקנד.
קרימוב השאיר אחריו שתי בנות. בתו הגדולה גולנרה קרימובה  החלה את דרכה ככוכבת פופ, ובהמשך הפכה לאחד האנשים החזקים באוזבקיסטן ושלטה לפי דיווחים באימפריה עסקית רחבה; בשנת 2014, דיווח כלי תקשורת כי היא הושמה במעצר בית, ומאז לא נראתה בציבור. בתו הצעירה היא לולה קרימובה-טילייבה , דיפלומטית ונדבנית, המשמשת כשגרירת אוזבקיסטן לארגון החינוך, המדע והתרבות של האו"ם (אונסק"ו). לקרימוב אין בנים, שעשויים היו לשמש יורשיו, כמקובל במדינה כאוזבקיסטן בעלת האופי הפטריארכלי.
פאני דוראק

ביוגרפיה

דוראק נולדה בסידני. היא למדה לשחות סגנון חזה, בבריכות של קוג'י (פרוור בדרום מזרח סידני). אותה עת סגנון החזה היה הסגנון היחידי שבו נשים התחרו.

אלופה אולימפית

עד לאולימפיאדת סטוקהולם (1912), נשים לא הורשו להשתתף בתחרויות השחייה. למרות שבאולימפיאדה זו החלו תחרויות לנשים גם בשחייה, מינה וויילי, חברה ויריבה לתחרויות השחייה ודוראק לא הורשו בהתחלה להשתתף בה. לאחר אישור של איגוד השחייה לנשים של ניו סאות' ויילס, אך במימון עצמי, הן השתתפו במשחקים והיא זכתה במדליית זהב במשחה היוקרתי ל-100 מטר חופשי בתוצאה של 1:22.2 דקות, לפני וויילי (1:25.4 דקות) וג'ני פלטשר מבריטניה (1:27.0 דקות). בשלב המוקדמות היא קבעה שיא עולם חדש של 1:19.8 דקות, שיפור לשיא של דייזי קורוון מבריטניה (1:20.6 דקות). דייזי קורוון לא השתתפה במשחה הגמר מאחר שעברה ניתוח אפנדקטומיה. שבועיים לאחר מכן, בתחרות שחייה שנערכה בהמבורג, גרמניה שיפרה דוראק במשחה ל-100 מטר חופשי את שיאה העולמי והעמידה אותו על 1:18.8 דקות.
באליפות ניו סאות' ויילס בשחייה לנשים שנערכה בסידני בפברואר 1915 קבעה דוראק במשחה ל-100 מטר חופשי שיא עולם חדש בתוצאה של 1:16.2 דקות. שיא זה החזיק מעמד עד אולימפיאדת אנטוורפן (1920) ונשבר על ידי אתלדה בלייבטריי מארצות הברית (1:13.6 דקות). חודש לאחר מכן, בתחרות שחייה שנערכה אף היא בסידני היא קבעה במשחה ל-200 מטר חופשי שיא עולם חדש של 2:56.0 דקות. שיא זה החזיק מעמד 6 שנים ונישבר על ידי שרלוט בויל מארצות הברית (2:47.6 דקות).
אבסטרקציה (מדעי המחשב)

תכנות מובנה

תכנות מובנה (structured programming) עוסק בפירוק משימות תוכנה מורכבות ליחידות קטנות יותר הכוללות ממשקים ברורים לבקרת זרימה בין הרכיבים, מה שמביא להורדת רמת המורכבות והפוטנציאל לשגיאות.
בתוכנית פשוטה, המטרה היא להבטיח שללולאות יהיו נקודות יציאה ברורות, וכאשר ניתן, שתהיה נקודת יציאה יחידה מתוך פונקציות ופרוצדורות. במערכות מורכבות יותר, המטרה היא לפרק משימות מורכבות להרבה מודולים נפרדים. שיטת עבודה כזאת מאפשרת לבודד את פרטי המימוש של רכיב מסוים ומגוון המתודות הפנימיות שלו מיתר הרכיבים. תכנות מונחה-עצמים מאמץ ומרחיב רעיון זה.

שכבות אבסטרקציה

כסדרה של שכבות אבסטרקציה (מלמטה למעלה): חומרה, קושחה, אסמבלר, ליבה, מערכת הפעלה ויישומים
במדעי המחשב נפוץ השימוש בשכבות או רמות של אבסטרקציה, שם כל רמה מייצגת מודל שונה של אותו המידע ותהליכים, אבל משתמשת במערכת ביטויים, אובייקטים והרכבים ייחודיים אשר תקפים רק לתחום (domain) מסוים. כל רמה אבסטרקטית ו"גבוהה" יותר יחסית, נבנית על גבי רמה יחסית "נמוכה" ו"ממשית" (concrete) יותר, אשר נוטה לספק ייצוג פרטני ("גרנולרי") יותר ויותר.
לדוגמה, שערים לוגיים נבנים על גבי מעגלים אלקטרוניים; ייצוג בינארי נבנה על גבי שערים לוגיים; שפת מכונה נבנית על גבי ייצוג בינארי; שפות תכנות על גבי שפת מכונה; מערכות הפעלה ויישומים על גבי שפות תכנות. כל רמה מגולמת בשכבה שתחתיה, אבל לא נקבעת על ידה, מה שהופך אותה במידה מסוימת לשפת תיאור העומדת בפני עצמה.
אשר אנשיל וייס

ביוגרפיה

בן הרב משה שלמה ויס מרקוביץ וחנה לבית ברגר. תלמידו של רבי אברהם שמואל בנימין סופר. חיבר את הספר "שמן למנחה" שכולל את פירושיו ודברי תורה שכתב על סוגיות בגמרא.
נרצח בשואה יחד עם רעייתו, וארבעה מילדיו שרדו, עלו לארץ ישראל והקימו בה את משפחותיהם.
יהודה היס

קורות חיים

נולד בלודז' שבפולין בשם יורק קרצ'בסקי. בגיל 10 עלה לישראל עם הוריו בעליית גומולקה והתגורר בתל אביב. את שירותו בצה"ל עשה בהנדסה הקרבית, ובתום שירותו החל ללמוד כלכלה באוניברסיטה, ולאחר מכן למד רפואה: תחילה התמחה בגינקולוגיה ובהמשך בפתולוגיה, תחום שבו עסק בשנים הבאות.
בשנת 1988 התמנה למנהל המכון לרפואה משפטית.
במסגרת תפקידו ניתח את גופת ראש הממשלה, יצחק רבין, ואת ממצאיו הביא לוועדת שמגר, שהוקמה לחקירת רצח רבין. הדו"ח הפתולוגי שפרסם על נתיחת גופתו היווה תשתית עבור חלק ממצדדי תאוריות הקשר.
בדצמבר 2000 פרסם העיתונאי רונן ברגמן מ"ידיעות אחרונות" תחקיר על התנהלות המכון לרפואה משפטית, שבו נטען על סחר באיברים, ללא ידיעת המשפחות, מחדלים בחתימה על דוחות נתיחה, ועל שורה ארוכה של אי סדרים. בעקבות הכתבה הוקמה 'ועדת סגלסון' בראשות השופט אריה סגלסון, שתמכה בטיעונים של ברגמן, ובכך החלה חקירת משטרה כנגד היס, שבסיומה הומלץ להעמידו לדין. אולם, היועץ המשפטי לממשלה, אליקים רובינשטיין, ופרקליטת המדינה, עדנה ארבל, החליטו לעכב את הגשת כתב האישום ולהעמידו לדין משמעתי בלבד. הלחץ הציבורי הביא להדחתו מתפקידו כמנהל המכון לרפואה משפטית, במאי 2004 על ידי שר הבריאות, דני נווה, בשל מה שהגדיר השר "אי ביצוע נהלים וטעויות בשיקול דעת". גם לאחר הדחתו המשיך היס לשמש כרופא המשפטי הראשי של המכון, תחת הנהלת בית החולים "אסף הרופא".
על פי דו"ח הממונה על השכר במשרד האוצר, בשנת 2008 דורג היס בראש טבלת מקבלי השכר הגבוה בשירות המדינה (לא כולל עובדי משרד הביטחון). שכרו הממוצע עמד על 66,614 ש"ח לחודש.
באוקטובר 2012 הודח היס מתפקידו כפתולוג הראשי של המכון לרפואה משפטית על ידי סגן שר הבריאות, יעקב ליצמן, לאור מסקנותיה של ועדה שהוקמה לבדיקת טענות לליקויים בהתנהלותם של אנשי המכון ובמסגרת החלטה לארגון מחדש של המכון.
ויקטור מורוז

קריירה כשחקן

מורוז התחיל את הקריירה שלו במחלקת הנוער של דינמו קייב.
ב-15 במרץ 1991 ערך את הופעת הבכורה שלו בקבוצה הבוגרת במשחק נגד שחטאר דונצק.
בקיץ 1993 עזב לראשונה את אוקראינה וחתם בהפועל באר שבע הישראלית.
ב-28 באוגוסט 1993 ערך את הופעת הבכורה שלו בקבוצה בניצחון 1-3 נגד הפועל חיפה בו אף כבש את שער הבכורה שלו בישראל. את עונתו הראשונה בישראל סיים עם 9 שערים ב-36 הופעות וסיים את העונה עם באר שבע במקום ה-3 שהוביל לגביע אופ"א. עונה לאחר מכן כבש 11 שערים והיה מלך השערים של הקבוצה.
בקיץ 1995 חתם במכבי תל אביב וזכה עימה בדאבל, אך היה שותף רק ב-25 משחקים וכבש 2 שערים.
בקיץ 1997 חתם בהפועל צפרירים חולון, בה שותף ולא מצא את הרשת. אך במהלך תקופתו בחולון נפצע למשך שנה.
בשנת 1999 חזר לשחק כדורגל כאשר חתם בצסק"א קייב, וכעבור עונה אחת חתם בליאונינג ווהווין הסינית בה סיים את הקריירה.

קריירה כמאמן

בשנת 2004 התחיל את הקריירה שלו כמאמן כאשר מונה למאמן נבחרת אוקראינה בכדורגל חופים עימה הגיע למקום השלישי באליפות אירופה בכדורגל חופים שהוביל לאליפות העולם בכדורגל חופים בו סיימה אוקראינה במקום השישי ובסיום האליפות עזב את נבחרת החופים. בשנת 2007 מונה לסקאוט של דינמו קייב. בשנת 2012 מונה למאמן ווהלין לוצק.
פרנק קלפנר

פרנק ר. קלפנר (באנגלית: Frank R. Kleffner‏, 10 באוקטובר 1925 - 12  ביוני 2015) היה פרופסור באוניברסיטת וושינגטון בסנט לואיס. התפרסם בתרומותיו בנושאי בעיות דיבור ושמיעה. עבודתו עם ויליאם לנדאו והרולד קלוואנס קידמה את הקריירה שלו מעבר לעבודה הרגילה במרפאה הנוירולוגית. שמו התפרסם מאוד בשל טיפול שנוי במחלוקת במחלה המשפיעה על ילדים מתחת לגיל חמש  וגורמת לאפאזיה (תסמונת לנדאו-קלפנר). 
ב- 1976 מונה קלפנר למנהל המכון ללוגופדיה  בוויצ'יטה, אותו ניהל עד פרישתו.

פרס ק. קלפנר

מ-1986 ואילך מוענק על שמו פרס על הצטיינות במחקר על פתולוגיה של דיבור. הפרס ניתן כהכרה בתרומה למחקרו ולעיסוקו המעשי בליקויי תקשורת במשך עשרים שנה. בחירת מקבלי הפרס נעשית על פי קריטריונים שנקבעו על ידי האגודה האמריקאית  לדיבור-שפה-שמיעה (גוף שנוסד ב-  1946).
ליבה מזערית

בתורת המשחקים, ליבה מזערית של משחק שיתופי היא פתרון קבוצתי, כלומר קבוצה של חלוקות אפשריות של הרווח בין כל השחקנים.

הליבה המזערית דומה בהגדרתה לליבה, אך בניגוד לליבה היא לעולם אינה ריקה.

ϵ
      
    
    {\displaystyle \epsilon }
  
-ליבה

עבור מספר ממשי  ומשחק , ה--ליבה מוגדרת להיות קבוצת וקטורי התשלומים הבאה: 

במונחים כלכליים, זוהי קבוצת כל חלוקות הרווח בין השחקנים כך שאף קואליציה לא יכולה לשפר את הרווח שלה על ידי עזיבת הקואליציה של כל השחקנים, אם היא חייבת לשלם קנס של  כאשר היא עוזבת.

המושג הוצג לראשונה על ידי שפלי ושוביק ב-1966 , והוא מאפשר לבנות סוג של ליבה גם למשחקים בהם הליבה ריקה. הקבוצה היא תמיד פאון (פוליטופ) ועבור  ה--ליבה שווה לליבה.

הליבה המזערית

הליבה המזערית, אשר הוצגה לראשונה על ידי משלר, פלג ושפלי ב-1979 , מוגדרת להיות , כאשר , כלומר ה- הגדול ביותר כך שה--ליבה אינה ריקה עבורו. מספר זה מוגדר היטב מכיוון ש- פונקציה חסומה. הגדרה שקולה היא חיתוך כל ה--ליבות הלא ריקות.
כאשר ה--ליבה אינה ריקה אז היא מכילה את הגרעינון, ולכן גם הליבה המזערית מכילה את הגרעינון (כחיתוך של -ליבות).
קוראים לי אף אחד

עלילה

בסרט שני טיפוסים של אקדוחנים במערב. מצד אחד ג'ק בוגארד (פונדה) הוא אקדוחן קלאסי מזדקן. הוא ידוע כשולף המהיר ביותר, אך מעדיף לברוח מהתמודדות ומצרות, ומשתמש בכישרונו רק בלית ברירה. בוגארד עומד לפרוש ממקצועו ולעזוב את המערב. מצד שני "אף אחד" הוא אקדוחן מודרני, חסר פרוטה, שולף מהיר לא פחות, שמסכן את עצמו שוב ושוב, ובוטח בכישוריו. הוא מעריץ את בוגארד המפורסם בכך שהצליח פעם אחר פעם לגבור על מספר אקדוחנים. מטרתו היא להפוך את בוגארד לאגדה, על ידי שיגרום לו להתמודד כנגד 150 אקדוחנים בטרם יפרוש.
אף שהסרט ממשיך את המסורת של המערבונים להציג אקדוחנים המפגינים ביצועים על טבעיים בכלי הנשק שלהם, הסרט מלגלג על מיתוס האקדוחן מן המערב הפרוע שהפך ל"אגדה" - תפקיד שלוהק פעמים רבות על ידי פונדה בעצמו. כנגד זה, מציג הסרט אקדוחן שבמהלך חלקים גדולים מן הסרט נאבק באמצעים אחרים ללא אקדח. בסוף הסרט מדובר במפורש על פער הדורות שבין הגיבורים, על המערב הפרוע שהשתנה, ועל אופי הפשיעה שהשתנה גם הוא.
"קוראים לי אף אחד" הוא "מערבון" מסוג אחר המתרחק מן המערבון הקלאסי האמריקאי.
פקודת יומן

פקודת יומן היא רישום מקורי של עסקה בספר החשבונות, המתרגם פעולה חשבונאית ללשון הנהלת חשבונות. מטרת פקודת היומן היא לפצל את עבודת הרישום ולקיים בקרה על איזון הסכומים שנרשמו, להבדיל מרישום ישיר הנעשה ממסמך מקורי. לפקודת יומן אין צורה מיוחדת, אך היא מראה את פעולות החובה והזכות ומספקת פרטים וחישובים שונים התומכים ברישום. פקודות היומן נרשמות על בסיס כרונולוגי ומערכת החשבונות היא המיון הענייני.
באבה ונגה

חייה

ונגה נולדה בשנת 31 בינואר 1911 בסטרומיצה במה שהיה אז שטחי האימפריה העות'מאנית, ובהמשך עברה להתגורר בסופיה. היא איבדה את מאור עיניה בצעירותה, כשבסערה עזה העיף אותה משב רוח באוויר והיא הוטחה בעוצמה רבה על הקרקע. זמן קצר לאחר מכן התרברבה כי יש בכוחה לחזות את העתיד ולנבא אירועים שונים, ובמהרה החלו להקיף אותה מעריצים רבים שליוו אותה עד מותה ב-1996. ונגה הייתה פופולרית מאוד גם בקרב שועי העולם, לרבות פוליטיקאים ומנהיגי מדינות רבים, שנהגו להתייעץ איתה ולבקש את דעתה בסוגיות רבות.

בתרבות הפופולרית

ב-2013 עלתה בערוץ הראשון ברוסיה סדרת טלוויזיה ביוגרפית עם אלמנטים של מיסטיקה בשם "Vangelia", שכוללת 12 פרקים.
היא פופולרית בפרט במדינות הבלקן וברוסיה. ישנם פרסומים רוסיים רבים שקשורים לנביאה המסתורית. "האנציקלופדיה הגדולה של ונגה" (באנגלית: "The Great Encyclopedia of Vanga") היא פרויקט רוסי באינטרנט, המוקדש לה.